Държавен вестник, бр. 38, 2021 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  38
98 
сборните пунктове и за иницииране на дейностите, включени в 
екипажния списък. Системата се допълва от високоговорителна уредба, 
отговаряща на изискванията на параграф 7.2.2 от Кодекса за спасителните 
средства, или от други подходящи средства за комуникация. Системите 
трябва да могат да се управляват от работното отделение. 
 
8.2.3    Оборудване за сигнализация 
 
8.2.3.1  Всички плавателни съдове се оборудват с преносима дневна сигнална лампа, 
която може да се използва в работното отделение по всяко време и която е независима 
от основния източник на електрозахранване на плавателния съд. 
 
8.2.3.2  Плавателните съдове се оборудват с не по-малко от 12 сигнални ракети тип 
„парашут“, отговарящи на изискванията на параграф 3.1 от Международния кодекс за 
спасителни средства, които се съхраняват във или в близост до работното отделение. 
 
8.3       Лични спасителни средства 
 
8.3.1    Когато пътниците или екипажът имат достъп до открити палуби при нормални 
експлоатационни условия, се осигурява най-малко по един спасителен пояс от всяка 
страна на плавателния съд, който може бързо да се освободи от контролното отделение 
и от място на или в близост до мястото на съхранение, със самоактивираща се светлина 
и самоактивиращ се димен сигнал.  Разположението и обезопасяването на 
самоактивиращия се димен сигнал трябва да бъдат такива, че да не може да се 
освобождава или задейства единствено от ускоренията, предизвикани от сблъсъци или 
удар в бряг. 
 
8.3.2    В близост до всеки нормален изход от плавателния съд и на всяка открита 
палуба, до която пътниците и екипажът имат достъп, се осигурява най-малко един 
спасителен пояс, при условие че са инсталирани най-малко два. 
 
8.3.3    Спасителните пояси, монтирани в близост до всеки нормален изход от 
плавателния съд, трябва да бъдат снабдени със спасителни въжета с дължина най-малко 
30 m. 
 
8.3.4    Не по-малко от половината от общия брой спасителни пояси следва да бъдат 
оборудвани със самоактивиращи се светлини. Спасителните пояси със самоактивиращи 
се светлини обаче не включват тези с въжета съгласно 8.3.3. 
 
8.3.5    За всяко лице на борда на плавателния съд се осигурява спасителна жилетка, 
отговаряща на изискванията на параграфи 2.2.1 или 2.2.2 от Международния кодекс за 
спасителни средства, и освен това: 
 
.1 
трябва да се осигурят спасителни жилетки, подходящи за деца, на брой 
поне 10% от броя на пътниците на борда или достатъчна бройка, за да 
може да се предостави спасителна жилетка на всяко дете; 
 
.2 
всеки пътнически плавателен съд разполага със спасителни жилетки за не 
по-малко от 5% от общия брой лица на борда. Тези спасителни жилетки 
се съхраняват на видни места на палубата или в сборните пунктове; 
 
.3 
следва да се осигурят достатъчно на брой спасителни жилетки за хората 
на вахта и за използване в отдалечените зони на спасителните съдове и 
дежурните лодки; и 
 
99 
.4 
всички спасителни жилетки са снабдени с лампа, която отговаря на 
изискванията на параграф 2.2.3 от Международния кодекс за спасителни 
средства. 
 
8.3.6    Спасителните жилетки се разполагат така, че да са леснодостъпни и местата им 
да са ясно обозначени. 
 
 
8.3.7    Следва да се осигури водолазен костюм с подходящ размер, отговарящ на 
изискванията на параграф 2.3 от Международния кодекс за спасителни средства за 
всички лица, назначени за екипаж на дежурната лодка. 
 
8.3.8    Следва да се осигури водолазен костюм или предпазен костюм за всеки член на 
екипажа, натоварен в екипажния списък със задължения като част от спасителна група 
за качване на пътници в спасителни съдове.  Тези водолазни или предпазни костюми не 
са необходими, ако плавателният съд е постоянно ангажиран с пътувания в зони с топъл 
климат, където по мнението на Администрацията тези костюми не са необходими. 
 
8.4       Разписание при тревога, инструкции и ръководства за спешни случаи 
 
8.4.1    Ясни инструкции, които да бъдат следвани в аварийна ситуация, се предоставят 
на всяко лице на борда. 
 
8.4.2 Екипажни списъци, отговарящи на изискванията на правило ІІІ/37 от 
Конвенцията, се излагат на видни места в целия плавателен съд, включително 
контролното отделение, машинното отделение и жилищните помещения на екипажа. 
 
8.4.3    Илюстрации и инструкции на съответните езици и се излагат в обществените 
помещения и на видно място при сборните пунктове, в другите пътнически помещения 
и в близост до всяка седалка, за да информират пътниците за: 
 
.1         техния сборен пункт; 
 
.2         най-важните действия, които да предприемат в случай на авария; и 
 
.3         начина на обличане на спасителните жилетки. 
 
8.4.4    Всеки пътнически плавателен съд разполага със сборни пунктове за пътниците: 
 
.1  
в близост до пунктовете за качване и които осигуряват лесен достъп на 
всички пътници до тях, освен ако се намират на едно и също място; и 
 
.2         които имат достатъчно място за наставляване и инструктаж на пътниците. 
 
8.4.5    Във всяка столова и зала за почивка на екипажа се осигурява наръчник за 
обучение, който отговаря на изискванията на 18.2.3. 
 
8.5       Инструкции за експлоатация 
 
В или в близост до спасителните съдове и контролните органи за тяхното спускане се 
поставят плакати или табели, които: 
 
.1 
илюстрират предназначението на контролните органи и процедурите за 
работа с тях и дават съответните инструкции или предупреждения;